L’Equip de Govern és reuneix amb la Asociación de Hosteleros Unidos del Mediterráneo
03 de febrer 2017

​![](/media/j2ihee1q/98_img_5748c1.jpg)

El regidor d'Activitats, Guillermo Sampedro, el regidor de Contractació, Pepe Gil, la regidora de Mobilitat Urbana, Roser Maestro, la regidora de Medi ambient, Teresa García i la regidora de Turisme, Natalia Antonino, s'han reunit este matí amb el president de la Asociación de Hosteleros Unidos del Mediterráneo (AHUM), David Gómez, a més d'altres representants de la directiva de l'associació.

En aquesta reunió els hostalers han plantejat els seus dubtes, diverses d'elles ja resoltes aquest mateix matí. A més, han proposat algunes modificacions i esmenes, que seran estudiades per l'equip de govern, a l'ordenança d'ocupació de via pública amb taules i cadires, la qual va ser retirada en l'últim ple a petició de AHUM.

![](/media/xatj1fip/96-img_5753c2.jpg) 

  
Per la seua banda, el regidor d'Activitats, Guillermo Sampedro, ha volgut destacar que en la reunió **“hi ha hagut bon clima i voluntat per les dues parts d'arribar a un enteniment”.** Així mateix, assenyala que **“confiem en tenir, en unes setmanes, una ordenança tancada que acontente a totes les parts, tant a l'ajuntament, com a veïns i hostalers. Esperem, per tant, poder aprovar-la en el pròxim ple”.**

Al llarg de la setmana que ve hi haurà una segona reunió de l’Equip de Govern amb la resta d'associacions d'empresaris i hostalers de la comarca.

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-es-reuneix-amb-la-asociacion-de-hosteleros-unidos-del-mediterraneo/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-es-reuneix-amb-la-asociacion-de-hosteleros-unidos-del-mediterraneo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-es-reuneix-amb-la-asociacion-de-hosteleros-unidos-del-mediterraneo/ "Linked In")
*   [](mailto:?body=https://aytosagunto.es/va/actualitat/l-equip-de-govern-es-reuneix-amb-la-asociacion-de-hosteleros-unidos-del-mediterraneo/)